
Prome Minister Evelyn Wever-Croes: 


FUNDESHI PA INTEGRIDAD: 
LEY DI FINANCIAMENTO DI PARTIDONAN 
POLITICO 


1 

E pilar number 7 pa sigura integridad ta e ley cu ta financia 
e partidonan politico. Prome Minister Evelyn Wever-Croes a 
felicita Parlamento cu recientemente a pasa e ley aki. Esaki, 
Prome Minister ta enfatisa cu ta un di e leynan principal den 
combati corupcion. Na momento cu un persona drenta den 
gobierno, e portanan ta habri pa e politico pone su integridad 
na riesgo ya cu sponsornan grandi, local y internacional ta bay 
purba na cumpra e integridad di e politico. 





Esaki ta un situacion cu ta pasa hopi durante campaña politico 
na unda cu comerciantenan ta acerca e politico pa inverti den 
su campaña. Prome Minister ta conseha tur politico cu na 
momento cu un comerciante yega y ofrece pa sponsor nan 
campaña, pa nan core leu ya cu esaki nunca tin bon intencion 
su tras. Ta sumamente importante pa ta hopi cauteloso kico 
un politico ta priminti durante campaña. Na momento cu un 
político priminti di legalisa algo of cambia ley riba algo otro y 





e comerciante a inverti den su campaña, conta cu nan ta bin 
cobra e fabor ey despues poniendo hopi presion. 


“Como Gobierno bo mester ta hopi cauteloso na momento di 
tuma decisionnan asina, y percura pa semper cana e caminda 
legal y corecto. Sin importa kico esun cu a financia bo campaña 
ta exigi di bo of pone presion riba bo pa haci. Esaki ta e unico 
manera pa logra integridad den gobernacion. Na Aruba esaki 
ta pasa hopi pasobra tin hendenan cu ta kere cu pasobra nan 
a cumpra integridad di un of mas parlamentario, of un minister, 
nan tin derecho di cumpra henter un gobierno. E lucha aki ta 
real, y e ta duro, pero ora bo tin e berdad y integridad na bo 
banda, bo no mester teme nada”, Prome Minister a duna di 
conoce. 


Cueley aki, Parlamento a cuminsa pone un fin na e presion ey. 
Ex Prome Minister Sr Mike Eman a haña un donacion di $50 
mil dollar di Roberto Rincon pa financia su campaña. Esaki 
ta casi sigur un di e hopi otro donacionnan cu tawata tin na 
partido AVP ya cu esaki lo ta practica normal den partido AVP, 
pasobra ningun integrante di e partido a sali desmenti esey. 


Esaki sigur, Prome Minister a indica, lo ta un practica cu no ta 
bay ta posibel mas. Pa ley niun politico no por acepta donacion 
y mucho menos sumannan exorbitante asina. 


“E donacion aki a wordo duna y depsues nos refineria, nos pilar 
economico a bay den man di Citgo cu ta e trabou cu Roberto 
Rincon a intermedia pa gobierno anterior teniendo e pilar 
economico rehen pa asina tanto aña. Esaki ta un ehempel bibo 
di con financiamento politico tin su resultado perhudicando full 
un pais na unda miles di trahado no por a haña un trabou. 

Pa nos partido MEP en todo caso e cos aki no ta nada normal, 
y no ta acceptable. 

Pero awor cu e ley cu Parlamento a pasa, e cosnan aki no por 
pasa mas. Pabien un biaha mas y DANKI pa a sostene e ley 
aki”, Prome Minister Evelyn Wever-Croes a enfatisa. 

Prome Minister Evelyn Wever-Croes: 


INTEGRIDAD: LEY DI DESTAHO PUBLICO, 
OMBUDSMAN Y NATIONAL INTEGRITY SCAN 





Integridad ta prioridad pa Gabinete Wever-Croes. Durante e 
reunionnan den Parlamento comienso di e siman aki riba e 
topico di integridad, Premier Evelyn Wever-Croes a elabora 
riba e 10 pilaranan pa garantisa integridad den Gobierno. 


LEY DI DESTAHO PUBLICO/LEY DI CONTABILIDAD: 


E di cuatro pilar di integridad ta e ley di destaho publico/ley 
di contabilidad. E ley aki a pasa Parlamento caba. Ainda falta 
algun ‘landsbesluit’ den ehecucion ya cu e ley aki tambe a sufri 
retraso debi na Covid. Pero asina mes Gobierno ta actuando 
cu e reglanan mas estricto. 

Ministernan no ta desvia di ley di destaho publico, solamente 
ora cu ta urgente of ta casonan specific. Pero ora nan desvia 
di destaho e ta dentro di e cuadro di ley di contabilidad. 


Minister di Finansas mester aproba esaki, pero no ta controla 
si e minister encarga a haci su trabou. E minister encarga 
mes ta responsabel pa esaki. Mayoria di minister ta aplica 
e ley manera mester ta y ta desvia di destaho solamente 
den casonan necesario. Un ehempel di esaki ta den caso di 
renobacion di scolnan durante vakantie ta motibo valido pa 
e minister desvia di e ley di destaho publico pero den cuadro 
di ley di contabilidad. Y tur esakinan ta wordo registra pa por 
wordo bon controla despues. 


Prome Minister a duna di conoce cu awor mes ta buscando e 
miho partner pa desaroya e area di San Nicolas. E precedura 
a cuminsa cu un ‘request of interest procedure’ 1 y 2. 1 ta pa 
refineria y 2 ta pa otro proyecto cu no ta refineria. Aunke no 
tawata necesario, Gobierno a dicidi di haci'e via un destaho 
publico. Pues a dicidi di aplica e sistema di ‘public tendering’ 
cu reglanan segun WTO. E no ta un must, pa haci'e di e forma 





aki, pero a tuma e decision aki pa garantisa transparencia y 
integridad di e proceso. Prome Minister a enfatisa cu Gabinete 
Wever-Croes ta aplica tur e reglanan di transparencia di 
destaho publico cu of sin mester, pa asina ciudadanonan por 
confia cu e proceso ta un husto. 


DEFENSON DI PUEBLO, OMBDSMAN: 


E Pilar number 5 ta Defensor di Pueblo, Ombdsman. Prome 
Minister a felicita Parlamento cu a pasa e ley importante aki. 
Un iniciativa importante di tur fraccion sosteni pa tur fraccion. 
E ta hopi importante pa Aruba tin su Ombudsman ya cu ta e 
unico pais den Caribe cu no tin su propio Ombudsman. 
Prome Minister a indica cu e lo brinda Parlamento tur sosten 
necesario pa por realisa e ley aki. Tin fondo aloca riba 
presupuesto pa e trabounan continua pa yega na e bureau 
di Ombudsman. E procedura ta cu esaki ta resorta bou di 
Parlamento y nan ta responsabel pa nombra e Ombudsman. 
Premier Wever-Croes lo percura pa e kwartiermaker cu a ser 
apunta pa Parlamento cu ta sra. Sahaira Kelly pa por wordo 
poni ter beschikking di Parlamento full time. Prome Minister 
ta trahando cu sra. Kelly tambe pa mira unda Gobierno por 
yuda. Na e momentonan aki Prome Minister ta wardando riba 
e 'profielschets' pa keda aproba door di Parlamento cual ya 
caba ta den nan disposicion. Tambe ta hopi importante pa e 
cambio den Constitucion pa e Ombudsman drenta na vigor pa 
por nombra e Ombudsman. Si tur pone di nan parti, den 6 luna 
lo por ta asina leew di tin un Ombudsman na Aruba. 


NATIONAL INTEGRITY SCAN: 


Otro pilar importante, e di 6, ta e National Integrity Scan. 
Esaki ta un sondeo cu ta bay wordo haci pa wak con ta para 
cu e situacion di integridad na Aruba. Hunto cu Stichting 
Deugdelijkheid Aruba ta preparando un National Integrity 
Scan, un sorto di nul-meting. Desde cu Gabinete Wever-Croes 
a drenta Gobierno, Banco Central ta haciendo e sondeonan aki 
cual ta duna un bon indicacion. Sinembargo Aruba mester di un 
bon nul meting, un National Integrity Scan cu lo mester wordo 
haci regularmente p'asina por midi e avancenan riba tereno di 
integridad. E prome encuesta di corupcion di Banco Central 
tawata na 2018, y e di dos na 2019 y aunke nan a duna un 
bon indicacion, Gobierno ta sinti cu un National Interity Scan lo 
duna un base un poco mas firme pa por midi e avansenan riba 
e tereno aki. E scan aki ta ser financia pa Gobierno di Aruba, 
Hulanda y sector priva. E scan aki tambe ta sufriendo poco 
retraso na Hulanda door di Covid, pero Gobierno ta trahando 
riba dje. Pues esaki lo ta un nul-meting pa despues sigui ripiti 
e scan frecuentemente pa e ora numa por cuminsa wak di 
berdad e avansenan riba e tereno di corupcion y integridad di 
pais Aruba. 

MINISTER DI FINANSA, ASUNTONAN ECONOMICO Y CULTURA | 








MIR NIST ER IN 


Minister Xiomara Maduro ta informa cu Departamento di Asunto 
Economico (DEZHI) a duna un presentacion na Conseho di 
Minister cu informacion actualisa riba e trabounan di e Plan 
Strategico Nacional ‘Nos Plan, Nos Futuro’. E plan aki tin 
como meta guia Pais Aruba pa logra e metanan di desaroyo 
sostenibel ‘SDGs’ di Nacionan Uni. E plan tin 9 programa cu 
ta enfoca riba un desaroyo sostenibel incorporando maneho 
y accionnan cu ta stimula coherencia riba areanan di maneho 
economico, social y di medio ambiente. 





PLAN STRATEGICO NACIONAL 

E Plan Strategico Nacional a wordo coordina door di 
Departamento di Asunto Economico conhuntamente cu 
gruponan multidisciplinario di expertonan local forma pa 
stakeholders di sector publico, sector priva, NGO's y academia 
(EXWG). E plan su vision ta pa aña 2030 mientras cu e 
obhetivonan strategico y e accionnan ta cubri e periodo di aña 
2020 pa aña 2022. Pa garantisa cu e obhetivonan y accionnan 
ta keda actualisa den e contexto mundial y local cu ta cambia 
rapidamente, lo traha un di dos periodo di e plan pa e periodo 
di aña 2023 pa aña 2026 y un di tres periodo di aña 2027 pa 
aña 2030. Esaki lo wordo haci manteniendo e vision pa aña 
2030 y e metanan di desaroyo sostenibel (SDGs) como base. 








ADAPTACION DI E PLAN DOOR DI COVID19 
Recientemente y como consecuencia di COVID 19 e 
plan a wordo adapta pa inclui accionnan di e Masterplan 
‘Repositioning our sails’ pa asina actualisa e plan a base di 
e necesidadnan actual y necesario pa introduci reformanan 
pa stimula economia. Hopi di e accionnan den e Masterplan 
tabata inclui caba den e Plan Strategico Nacional pero algun 
ta mas specifico debi na e situacion di pandemia cu a trece 
necesidad pa acelera algun reforma. 





MINISTER XIOMARA MADURO 











TRABOUNAN A CONTINUA 
Minister Xiomara Maduro ta sigui informa cu e trabounan cu a 
wordo haci durante ultimo lunanan tabata entre otro cu e grupo 
di trabou pa indicadornan di e SDG, (SDG-IWG) pa localisa e 
obhetivonan y indicadornan na e contexto local. Departamento 
di Asunto Economico a sigui desaroya tambe algun instrumento 
pa por haci e proceso di prioritisacion di accionnan flexibel y 
pa preparanan pa por wordo financia. Tambe a crea un cuadro 
di referencia pa por monitor cada actividad y evalua con e 
implementacion di e plan ta wordo cumpli y duna asistencia 
unda cu mester. DEZHI lo raporta tur kwartaal riba e ehecucion 
di e plan y asina mantene Conseho di Minister na altura di e 
implementacion di e Plan Strategico Nacional “Nos Plan, Nos 
Futuro’. Minister Xiomara Maduro ta gradici e profesionalnan 
na Departamento di Asunto Economico y e participantenan 
den e grupo di trabou pa tur e trabounan. 

Continuacion DEZHI a presenta na Conseho di Minister... 
































Minister Glenbert Croes: 
Mi ta increíblemente orguyoso di e super Team di damas profesionalmente prepara y dedica na e causa 
di yuda tur hende muhe progresa den Bida den tur aspecto di Bida. E CEDEHM Team preparando pa e 
relaunching di e departamento importante aki. NAN TIN MI FULL SUPPORT. 

Gobierno di Aruba: 

Gobierno di Aruba a despedi awe di sr. Frido Croes. Frido a traha den enseñansa y a forma hopi hoben. 
Frido a laga su legado como miembro di Parlamento, Minister di enseñansa, Minister Plenipotenciario na 
Hulanda y Presidente di Parlamento. 

Nos no lo lubida tur loke Frido a hasi pa enseñansa, y pa Aruba. 

Cu Dios duna su señora Lourdes, su yiunan Joseanny, Francis, su famia y amistadnan hopi hopi forsa cu e 
perdida grandi aki y cu Frido sosega na paz. 























MINISTER DANGUI ODUBER 


SV BUBALI A PRESENTA NAN AVANSENAN 
DI NAN MASTERPLAN NA MINISTER 
DANGUI ODUBER 












Maneho di deporte di minister Dangui Oduber ta dirigi ariba 
mehoracion di infrastructura di deporte, stimula participacion 
activo di comunidad na deporte, percura pa tin iluminacion y 
tambe articial turf na clubnan. 


Awe SV Bubali Noord — Aruba a presenta nan avansenan di nan 
masterplan na minister Dangui Oduber. Den e ultimo lunanan 
hopi trabou a wordo haci pa e directiva di e organisacion. Asina 
nan a prepara henter un project dossier, bestektekeningen, 
presupuesto y tambe cuminsa prepara e area di e tereno. 
Esaki ta un tremendo proyecto especialmente pa Noord y 
vecinadario. Minister Dangui Oduber ta apoya e proyecto aki 
totalmente y hunto cu sector priva lo bai yuda realiza esaki 
tambe. 


E masterplan di Bubali ta ensera veld di futbol cu artificial turf, 
veld di softbal y tambe un mini veld di futbol cu turf. Banda di 
esaki nan lo instala poste di luz nobo y amplia nan clubhuis. 


Como minister nos a percura pa nan ricibi un suma substancial 

pa kickoff e bunita proyecto aki. Nos ministerio lo bai aserca 
otro ministerionan pa pidi cooperacion y tambe sector priva pa 
busca e cooperacion pa un bunita proyecto pa Noord. Minister 
Oduber kier a gradici e directiva pa nan compromiso pa cu e 
proyecto aki. 

INISTERIO DI TURISMO, 
RESO PUBLICO 


Aplica distancia social 
di 1.5M na tur momento 


Bisti tapa boca Evita mishi wowo, 


paden di tur lugar nanishi y boca 
è m 
q if; 
j x 5 voy 


\ Uza ‘hand 
Laba man cu sanitizer’ cu 


frecuencia 


Pa mas informacion bishita: www.arubacovid19.org 

PRESENTACION DI DEPARTAMENTO DI SALUD PUBLICO 
CONFERENCIA DI PRENSA 14 OCT 2020: 


New cases and 7 day sliding average 





mam positives — Sliding average 

PRESENTACION DI DEPARTAMENTO DI SALUD PUBLICO 
CONFERENCIA DI PRENSA 14 OCT 2020: 


Test center HOH and positivity rate 





E Tests =-=- - Positivity rate = Sliding positivity rate 

PRESENTACION DI DEPARTAMENTO DI SALUD PUBLICO 
CONFERENCIA DI PRENSA 14 OCT 2020: 


Mantene na e reglanan basico 





Houd je altijd aan de basisregels: 


Heb je klachten? 





Werk thuis, tenzij Houd 1,5 meter SES Vermijd drukke 

GY Blijfthuis hetnietanders kan. FT afstand. plekken. 

6. Laarjetesten. à San m 
a ies inj aag een mondkapye m 
3 Was vaakje handen. a coisa 

Bem je ook benauwd evo vi 

heb je koort? Don moeten 

ale uisgenoten thuisbijven. 


«Tuma contacto cu huisarts manera tin sintoma pa wordo getest. 


«Cumpli cu reglanan di isolacion y cuarentena. 








Mantene na e reglanan basico 








Bo tin 
sintoma? 
Traha for di cas + Mantente distancia Mwe Eviti 
> Keda cas. E mas tanto posibel. = di 1.5 meter. IN aglomeración. 
$. Haci test. “wo Laba man Tosa den bo 8 Bisti tapaboca paden 
constantemente. elleboog. di luganan publico. 


Bo ta sinti malo 
of tin keintura? 
E ora tur esnan n mé ce 
den cas mester e Tuma contacto cu docter di cas manera tin sintoma pa wordo getest. 
keda paden na 
cas. È ké à 

+ Cumpli cu reglanan di isolacion y cuarentena. 

Departamento di Salud Publico: 


UPDATE 15 DI OCTOBER 2020 


Segun resumen di awe 35 persona a recupera, tin un total di 30 caso nobo di Covid-19, di cual 1 ta no-residente, 
(“positivity rate” bou residente ta 27%). E total di casonan activo ta awe 343, total di testnan haci ta 189, testnan haci 
bou di residentenan na laboratorio di hospital ta 107. E total di casonan di fayecimento relaciona na Covid-19 a keda 

mescos 32. 


Hospital ta informa cu tin un total di 9 persona interna di cual 3 ta den cuido intensivo y 6 ta isola riba piso general. 
Pa nos sigui controla e pandemia di Covid-19 ta importante pa comunidad ta alerto y na prome indicacion di sintoma 
tuma contacto cu dokter di cas pa por haci un test. Door di isola e casonan positivo nos por controla e virus y stop e 


di sigui plama. 


Ban sigui cuida, Aruba ta conta cubo pa sigui maneha y controla e virus di Covid-19. 


CORONAVIRUS 


COVID-19 
ARUBA 


TOTAL MESE no RESIDENTE 














ACTIVO 343 332 11 
EE 390 3861 49 
POSITIVO 4285 4225 60 
[EZIO 31399 - - 

GETEST 35684 - - 

EE 16253 - - 

MORTO 32 32 0 


Gobierno JA Aruba 

